ඔකලස් සහ ෆේස්බුක් එක්වීම අභියෝගාත්මක එකකි. ඔකලස් වර්චුවල් රියැලටි සමාගම එළිදැක්වීම සිදුවූයේ 2012 දීය. සමාගම පිහිටුවීමේ පුරෝගාමීන් වන්නේ බ්‍රෙන්ඩන් ඉරිබේ සහ පාමර් ලකී දෙදෙනාය. ෆේස්බුක් සමාගම ඔකලස් මිලදී ගැනීම සිදුවූයේ 2014 වසරේ දී, ඇමෙරිකන් ඩොලර් බිලියන 2.3 කට ය. ඉන්පසු පාමර් ලකී 2016 දීත්, බ්‍රෙන්ඩන් ඉරිබේ 2018 දීත් ඔකලස් සමාගමෙන් ඉවත් විය. තවත් දශකයකින්, විද්‍යුත් සන්නිවේදන තාක්ෂණයේ පෙරළියක් කළ හැකි බව සකර්බර්ග් අවබෝධකරගෙන සිටින්නේ 2017 වසරේ සිටය. ඔකලස් සමාගම සහ ඔවුන් හඳුන්වා දෙන වර්චුවල් රියැලටි තාක්ෂණය මේ වනවිට ප්‍රචලිතව ඇත්තේ පරිගණක ක්‍රීඩකයන් අතරේ පමණි. එහෙයින් ඔකලස් සමාගම පරිගණක ක්‍රීඩකයන් වෙනුවෙන් දෘඪාංග එළිදක්වන සමාගමකි. ඔකලස් ෆේස්බුක් ට ආගන්තුකය. 2017 වසරේ දී, ඔකලස් සමාගමේ සමුළුවකට එක් වී, මුඛ්‍ය දේශනය කළේ සකර්බර්ග්ය. එහිදී ඔකලස් සමාගම හරහා තමන් දකින අනාගතය සකර්බර්ග් රැස්ව සිටි සැමට පැහැදිලි කළේය. අනාගතයේ ලොව බිලියන අටකට වැඩි පිරිසක් වර්චුවල් රියැලටි තාක්ෂණය භාවිතයට ගනු ඇති බවත් එය ද සාමාර්ට් ෆෝන් මෙන් එදිනෙදා ජීවිතයේ කොටසක් වනු ඇති බවත් සකර්බර්ග් පෙන්වා දුන්නේය. ඔකලස් සමාගමේ ප්‍රධානීන්ට මෙය අලු‍ත් ආරංචියක් වූ බව රහසක් නොවෙයි. ඔකලස් සමාගම සහ සකර්බර්ග්ගේ අනාගත බලාපොරොත්තු සියැටල් හි පිහිටි ඔකලස් සමාගමේ පර් යේෂණ ආයතනය තුළ රැදී පවතී.
ෆේස්බුක් සමාගම ඔකල්ස් මිලදී ගනු ලැබුවේ කොතරම් මුදලකටද
ඇමෙරිකන් ඩොලර් බිලියන 2.3 කට